ΓΡΑΠΤΗ ΕΡΩΤΗΣΗ E-0464/01

υποβολή: Anna Karamanou (PSE) προς την Επιτροπή

(20 Φεβρουαρίου 2001)

Θέμα: Απειλή για την ειρήνη στα Βαλκάνια η έξαρση του Αλβανικού εθνικισμού

Ως εισηγήτρια του Ευρωπαϊκού Κοινοβουλίου σχετικά με την εφαρμογή του Σχεδίου Δράσης για την Αλβανία και τη γύρω περιοχή και έχοντας επίγνωση των δυσκολιών που αντιμετωπίζει η αλβανική κυβέρνηση στην προσπάθεια της ενίσχυσης των δημοκρατικών θεσμών, εκφράζω την έντονη ανησυχία μου για όσα λαμβάνουν χώρα κατά τις τελευταίες ημέρες στη Νότια Σερβία, στο Κόσοβο και στην Πρώην Γιουγκοσλαβική Δημοκρατία της Μακεδονίας από ένοπλες ομάδες Αλβανών, που προβαίνουν σε επιθέσεις εναντίον δυνάμεων της KFOR και αστυνομικών τμημάτων, καθώς και σε βίαιες αντιπαραθέσεις με τα εναπομείναντα μέλη της σερβικής κοινότητας.

Είναι προφανές ότι η νέα στρατηγική του μετεξελιγμένου Απελευθερωτικού Στρατού του Κοσσυφοπεδίου (UCK) έχει ως στόχο την αλλαγή των συνόρων στα Βαλκάνια, με την ανεξαρτητοποίηση του Κοσόβου και τη συνένωση προοπτικά όλων των Αλβανών σε μια Μεγάλη Αλβανία, κάτι που συνιστά σοβαρή απειλή για την ειρήνη στα Βαλκάνια και ολόκληρη την Ευρώπη.

Λαμβάνονταςπόψη τον σοβαρό κίνδυνο αποσταθεροποίησης της περιοχής από τις εξτρεμιστικές εθνικιστικές οργανώσεις, ποιά μέτρα προτίθεται να λάβει η Επιτροπή, ώστε εγκαίρως να συμβάλει στην εκτόνωση της κρίσης;

Απάντηση του κ. Patten εξ ονόματος της Επιτροπής

(26 Απριλίου 2001)

Η Επιτροπή συμμερίζεται την ανησυχία του Αξιότιμου Μέλους του Κοινοβουλίου σχετικά με τα πρόσφατα γεγονότα στη Νότια Σερβία, στο Κοσσυφοπέδιο και στην πρώην Γιουγκοσλαβική Δημοκρατία της Μακεδονίας (ΠΓΔΜ). Η Ένωση έχει καταδικάσει απερίφραστα τις δολοφονίες που διαπράττονται στο Κοσσυφοπέδιο και στη Νότια Σερβία και έχει προειδοποιήσει για τις συνέπειες που θα έχει η συνέχιση των βιαιοπραγιών σε βάρος εθνικών ομάδων. Η Ένωση εξέφρασε την ικανοποίησή της για την πρόσφατη σύναψη συνοριακής συμφωνίας μεταξύ της Ομοσπονδιακής Δημοκρατίας της Γιουγκοσλαβίας (ΟΔΓ) και της ΠΓΔΜ, αλλά ζήτησε να γίνουν σεβαστά τα σύνορα.

Η κρίση στη Νότια Σερβία προκλήθηκε από τον Απελευθερωτικό Στρατό του Πρέσεβο, της Μεντβέντζα και του Μπουχάνοβατς (UCPMB)/Απελευθερωτικός Στρατός του Πρέσεβο, της Μεντβέντζα και του Μπουχάνοβατς (PMBLA) και όχι από τον Απελευθερωτικό Στρατό του Κοσσυφοπεδίου (UCK/KLA) που διαλύθηκε από τις διεθνείς πολιτικές και στρατιωτικές διοικήσεις στο Κοσσυφοπέδιο.

Όπως προκύπτει σαφώς από τα συμπεράσματα του Συμβουλίου Γενικών Υποθέσεων της 26ης Φεβρουαρίου 2001, η Ένωση είναι αποφασισμένη να συμβάλει στην αποκλιμάκωση της κρίσης, τόσο με την παρουσία των μελών της Αποστολής Παρακολούθησης της Ευρωπαϊκής Ένωσης (ΑΠΕΕ) όσο και με την εξαγγελία, από την Επιτροπή, του διπλασιασμού της κοινοτικής βοήθειαςπέρ της περιοχής του Πρέσεβο σε 1,9 εκατομμύρια ευρώ. Το πρόσθετο ποσό των 900 000 ευρώ προέρχεται από το πρόγραμμα έκτακτης βοήθειας και προορίζεται για την εκτέλεση δημοτικών έργων στο πλαίσιο των προγραμμάτων Community's Schools for Democracy και Towns for Democracy. Επίσης, ζητήθηκε από τον Γενικό Γραμματέα /Ύπατο Εκπρόσωπο κ. Σολάνα ναποβάλει επειγόντως ολοκληρωμένη στρατηγική για την ανάληψη δράσης από την Ένωση όσον αφορά την κοιλάδα του Πρέσεβο.

Η Επιτροπή συνεργάζεται στενά με την Προεδρία και τον Ύπατο Εκπρόσωπο για την αντιμετώπιση της κρίσης στην πρώην Γιουγκοσλαβική Δημοκρατία της Μακεδονίας. Έχει πραγματοποιηθεί σειρά συσκέψεωνψηλού επιπέδου μεταξύ του Γενικού Γραμματέα /Ύπατου Εκπροσώπου και μέλους της Επιτροπής αρμόδιου για τις Εξωτερικές Σχέσεις κ. Σολάνα και των πολιτικών κομμάτων της ΠΓΔΜ με στόχο την προώθηση του πολιτικού διαλόγου για θέματα μειονοτήτων. Η Επιτροπή εξετάζει επειγόντως τρόπους για την παροχή της πληρέστερης δυνατής βοήθειας. Μεταξύ άλλων περιλαμβάνονται η επίσπευση της εκτέλεσης και η κατάλληλη προσαρμογή τωνφιστάμενων προγραμμάτων βοήθειας. Η βοήθεια που έχει ήδη παρασχεθεί περιλαμβάνει την ενίσχυση των προσπαθειών της κυβέρνησης για την επίλυση θεμάτων που αφορούν τις διάφορες εθνότητες, μεταξύ άλλων τη στήριξη της εκπαίδευσης στην αλβανική γλώσσα, και, ειδικότερα, τη συγχρηματοδότηση του Πανεπιστημίου της Νοτιοανατολικής Ευρώπης στο Τέτοβο (5 εκατομμύρια ευρώ), και τη βοήθεια προς τοπουργείο Τοπικής Αυτοδιοίκησης και τους τοπικούς δήμους (1,9 εκατομμύρια ευρώ). Παρέχεται επίσης ουσιαστική βοήθεια για τη βελτίωση της διαχείρισης των συνόρων με στόχο την καταπολέμηση της τρομοκρατίας.

Μετά την επίθεση που εξαπέλυσαν οι στρατιωτικές δυνάμεις της ΠΓΔΜ στην περιοχή του Τέτοβο, η Επιτροπή εξετάζει επειγόντως μέτρα που θα μπορούσαν να συμβάλουν στην επισκευή και στην ανοικοδόμηση των σπιτιών που είχαν καταστραφεί κατά τις συγκρούσεις. Μία ομάδα εκτίμησης των ζημιών θα επισκεφθεί τα πληγέντα χωριά μόλις η περιοχή κριθεί ασφαλής.